EkBass/fiwiki-20250220-pages-articles huggingface dataset:
Reader Harris

Richard Reader Harris (4. kesäkuuta 1913 – 7. heinäkuuta 2009) oli brittiläinen konservatiivipuolueen poliitikko. Hän istui parlamentin jäsenenä Heston ja Isleworthin vaalipiiristä vuosina 1950–1970. Hänen edeltäjänsä oli William Richard Williams ja seuraajansa Barney Hayhoe. Parlamenttiuransa lopussa Harris joutui liiketoimistaan syytteeseen, mutta sai vapauttavan tuomion. Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Vuonna 1913 syntyneet Luokka:Vuonna 2009 kuolleet
Barney Hayhoe

Bernard John ”Barney” Hayhoe, paroni Hayhoe PC (8. elokuuta 1925 – 7. syyskuuta 2013) oli brittiläinen konservatiivipuolueen poliitikko. Hän istui parlamentin jäsenenä vuosina 1970–1992. Hayhoesta tehtiin vuonna 1985 Privy Councilin jäsen, ja vuonna 1992 hänestä tuli elinikäinen pääri Isleworthin paronina. ==Lähteet== Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Elinikäiset päärit Luokka:Vuonna 1925 syntyneet Luokka:Vuonna 2013 kuolleet
Alex Pitko

Alexander ”Alex” Pitko (22. marraskuuta 1914 Burlington, New Jersey – 1. elokuuta 2011 Mesa, Arizona) oli yhdysvaltalainen baseballpelaaja. Oikeakätinen Pitko pelasi MLB:ssa vuosina 1938–1939 seuroinaan Philadelphia Phillies ja Washington Senators. == Lähteet == == Aiheesta muualla == * Baseball-reference.com: Alex Pitko Luokka:Yhdysvaltalaiset baseballpelaajat Luokka:Vuonna 1914 syntyneet Luokka:Vuonna 2011 kuolleet
Mike Sandlock

Michael Joseph ”Mike” Sandlock (17. lokakuuta 1915 Old Greenwich, Connecticut – 4. huhtikuuta 2016 Greenwich, Connecticut) oli yhdysvaltalainen baseballpelaaja, lähinnä sieppari. Hän pelasi ensimmäisen Major League -ottelunsa 19. syyskuuta 1942 ja viimeisensä 27. syyskuuta 1953. Sandlockin ammattilaisseuroina olivat Boston Braves, Brooklyn Dodgers ja Pittsburgh Pirates. == Lähteet == Luokka:Yhdysvaltalaiset baseballpelaajat Luokka:Vuonna 1915 syntyneet Luokka:Vuonna 2016 kuolleet Luokka:Yli satavuotiaiksi eläneet yhdysvaltalaiset
Paul Felix Schmidt

Paul Felix Schmidt (20. elokuuta 1916 Narva, Viro – 11. elokuuta 1984 Allentown, Pennsylvania, Yhdysvallat) oli virolais-saksalais-yhdysvaltalainen shakinpelaaja, shakkikirjailija ja kemisti. Schmidt sai kansainvälisen mestarin arvonimen vuonna 1950. == Elämä ja shakkiura == Paul Schmidt oli jo 20-vuotiaana pelaajana tasoltaan mestariluokkaa. Vuonna 1936 hän pelasi Pärnussa ottelun Paul Keresiä vastaan tasatuloksin 3,5-3,5. Samana vuonna hän voitti Viron mestaruuden. Viron ensimmäinen kansainvälinen šakkiturnaus järjestettiin 1937 Ranna-Hotelissa Pärnussa. Ulkomaalaisista pelaajista kisaan osallistuivat suurmestarit Salo Flohr, Savielly Tartakower, Gideon Ståhlberg ja kansainvälinen mestari Karel Opočenský. Heitä haastamaan lähti Tukholman šakkiolympialaisia varten harjoitellut Viron joukkue: Paul Keres, Paul Schmidt, Ilmar Raud ja Feliks Villard. Kisan ennakkosuosikit olivat Keres ja Flohr, jotka olivat saavuttaneet hyviä tuloksia kansainvälisissä kisoissa. Huippupelaajat pelasivat kuitenkin keskenään tasan, joten kilpailun voitti yllättäen Schmidt. Pärnun turnauksen tulokset: 1. Paul Schmidt 5,5/7, 2.-4. Ståhlberg, Keres ja Flohr 4,5, 5. Tartakower 4, 6. Opočenský 3,5; 7. Raud 1,5 ja 8. Villard 0. Schmidt osallistui Viron maajoukkueessa kaksiin šakkiolympialaisiin: Tukholmassa 1937 ja Buenos Airesissa 1939. Buenos Airesin kisoissa Viro sai pronssia. Schmidtin tulos kisoissa oli keskinkertainen. Hän pelasi näissä kaksissa olympialaisissa yhteensä 29 peliä, joista voitti kuusi ja hävisi 9. Hän hävisi mm. lyhyen pelin Eero Böökille Tukholman kisoissa. Paul Schmidt saavutti parhaat tuloksensa 1940-luvulla. Hän voitti 1941 Saksan avoimen mestaruusturnauksen. Kisassa hänen taakseen jäi mm. lupaava nuori pelaaja Klaus Junge. Krakovan-Varsovan turnauksessa 1941 Schmidt jakoi kärkisijan Aleksandr Aljechinin kanssa. II maailmansodan jälkeen Schmidt asui Länsi-Saksassa. Hän väitteli kemian tohtoriksi Heidelbergin yliopistosta 1950-luvun alussa. Hän muutti sittemmin Yhdysvaltoihin ja asettui sinne lopulta pysyvästi. ==Aiheesta muualla== * ==Lähteet== Luokka:Virolaiset shakinpelaajat Luokka:Saksalaiset shakinpelaajat Luokka:Yhdysvaltalaiset shakinpelaajat Luokka:Vuonna 1916 syntyneet Luokka:Vuonna 1984 kuolleet
Rooman maakunta

Rooman maakunta () oli yksi Italian maakunnista. Vuoden 2015 alussa sen korvasi Rooman metropolikaupunki. Maakunta sijaitsi Latiumin alueella Italian keskiosissa. Maakunta sisälsi Rooman metropolialueen, mutta myös maaseutua, etenkin maakunnan pohjoisosissa. Rooman maakunnan pinta-ala oli 5 352 neliökilometriä ja asukasluku toiminnan päättyessä 4 321 244. Maakunta muodostui 121 kunnasta, pääkaupunki oli Rooma. Maakunnan suurimmat kunnat väkiluvultaan olivat: Kunta Asukasluku Rooma 2 863 322 Guidonia Montecelio 88 098 Fiumicino 74 855 Pomezia 61 187 Tivoli 56 461 Anzio 53 557 Velletri 52 956 Civitavecchia 52 911 == Lähteet == Luokka:Italian entiset maakunnat Luokka:Rooman metropolikaupunki
Apran satama

Apran satama on luonnon muovaama syvävesisatama Guamin saarella, Mariaanien saaristossa Tyynellä valtamerellä. Satama palvelee Yhdysvaltain laivastoa ja kaupallista liikennettä. Vuosittain sataman läpi kulkee noin kaksi miljoonaa tonnia tavaraa, mukaan lukien 90 % saaren kokonaistuonnista. Suurin osa rahdista kulkee konteissa; vuosittainen konttimäärä on noin 100 000. Sataman maapinta-ala on yli 4 km² ja työntekijöitä on yli 300. Satamassa on yhteensä noin 1000 metriä laiturirantaa sekä kaksi öljy-yhtiöiden operoimaa ulkolaituria. Turismia ja kalastusaluksia varten on erillinen "hotellilaituri". Apran luonnonsataman ovat muodostaneet etelästä luoteeseen ulottuva Oroten niemi ja pohjoisen puoleinen kapea Cabrassaari, jota on laajennettu aallonmurtajalla. Sataman eteläosan sisälahti on laivastotukikohdan käytössä. == Lähteet == Luokka:Guamin liikenne Luokka:Tyynenmeren satamat
John Hospers

John Hospers (9. kesäkuuta 1918 Pella, Iowa – 12. kesäkuuta 2011 Los Angeles, Kalifornia) oli yhdysvaltalainen filosofi ja poliitikko. Hän oli vuonna 1972 libertaarien presidenttiehdokkaana ja vielä vuonna 1974 ehdolla Kalifornian kuvernööriksi. Hospers julkaisi useita kirjoja mm. estetiikasta. Hän toimitti 1980-luvun alusta 1990-luvun alkuun The Monist -lehteä. Hän oli Etelä- Kalifornian yliopiston emeritusprofessori. ==Lähteet== Luokka:Yhdysvaltalaiset filosofit Luokka:Yhdysvaltalaiset poliitikot Luokka:Vuonna 1918 syntyneet Luokka:Vuonna 2011 kuolleet
Paraskevás Ántzas

Paraskevás Ántzas (; s. 18. elokuuta 1976) on kreikkalainen jalkapalloilija, pelipaikaltaan keskuspuolustaja. Hän pelaa Olympiakosin joukkueessa. Ántzas on pelannut urallaan Skoda Xanthissa (1995–1998), Olympiakosissa (1998–2003), Doxa Dramassa (2003–2004), Skoda Xanthissa (2004–2007) ja Olympiakosissa vuodesta 2007. Seuraurallaan hän voitti Kreikan liigamestaruuden viisi kertaa peräkkäin (1999, 2000, 2001, 2002, 2003) ja lisäksi Kreikan cupin vuonna 1999. Ántzas lukeutui myös Kreikan maajoukkueen vakiopelaajiin pelattuaan vuosina 1999–2008. Lopettamisestaan hän ilmoitti joukkueen jäätyä alkulohkoon EM- kilpailuissa 2008. Yhteensä hän pelasi 22 ottelua mutta ei tehnyt maaleja. == Lähteet == ==Aiheesta muualla== *Kotisivut Luokka:Kreikkalaiset jalkapalloilijat
Arthur McIntyre

Arthur John William McIntyre (14. toukokuuta 1918 – 26. joulukuuta 2009) oli brittiläinen kriketinpelaaja. Hän osallistui Englannin maajoukkueen jäsenenä kolmeen test matchiin vuosina 1950–1955. McIntyre oli vuonna 1958 Wisdenin vuoden kriketinpelaaja. Hän oli toisen maailmansodan veteraani. Luokka:Englantilaiset kriketinpelaajat Luokka:Vuonna 1918 syntyneet Luokka:Vuonna 2009 kuolleet
Gösta Stoltz

Gösta Stoltz (9. toukokuuta 1904 – 25. heinäkuuta 1963) oli ruotsalainen shakinpelaaja. Stoltz edusti Ruotsia yhdeksissä shakkiolympialaisissa. Stoltz sai kansainvälisen mestarin arvonimen vuonna 1950 ja suurmestarin arvonimen neljä vuotta myöhemmin. ==Aiheesta muualla== * Luokka:Ruotsalaiset shakinpelaajat Luokka:Shakin suurmestarit Luokka:Vuonna 1904 syntyneet Luokka:Vuonna 1963 kuolleet
Nikolai Krylenko

Nikolai Vasiljevitš Krylenko (; 14. toukokuuta (J: 2. toukokuuta) 1885 Behtejevo – 29. heinäkuuta 1938 Moskova) oli venäläinen vallankumouksellinen bolševikki ja poliitikko. == Bolševikki == Krylenko oli lyhyen aikaa Venäjän armeijan ylipäällikkö vallankumouksen jälkeen 1917–1918, mutta hänet syrjäytettiin, ja hän työskenteli sittemmin oikeusjärjestelmän johtotehtävissä Neuvostoliitossa. 1930-luvulla hän toimi Venäjän SFNT:n yleisenä syyttäjänä ja uransa huipulla Neuvostoliiton oikeusasiainkansankomissaarina 20. heinäkuuta 1936 – 15. tammikuuta 1938. Hänet tuomittiin sillä varjolla, että hän oli osallistunut vuoristokiipeilijöiden retkelle ilman syytä, ja teloitettiin Stalinin puhdistuksissa 1938. ==Šakinharrastaja== Krylenko oli innokas šakinharrastaja. Hän oli 1930-luvulla alan neuvostoliittolaisen järjestön puheenjohtaja ja šakkilehden 64 päätoimittaja. Hän järjesti vuosien 1925, 1935 ja 1936 šakkiturnaukset. Hänen väitetään keksineen šakinharrastaja Leninin nimiin pannun lauseen: "Shakki on hyvää henkistä harjoitusta", jonka ansiosta šakki levisi Neuvostoliitossa suosituksi kansan harrastukseksi.Alexey Spektrowski, Nikolai Krylenko. "The Main Goals of the Chess/Checkers Movement" (1931) (sisältää Krylenkon puheen ja pelejä. Chess.com. Viitattu 17.7.2019 Hän valjasti šakin koulutusjärjestelmän kulttuurien vallankumouksen välineeksi.Petri Saharinen, Nuori Botvinnik, Suomen shakki s. 17−19. Viitattu 17.7.2019 == Lähteet == Luokka:Venäläiset vallankumoukselliset Luokka:Neuvostoliittolaiset ministerit Luokka:Stalinin vainoissa kuolleet Luokka:Bolševikit Luokka:Vuonna 1885 syntyneet Luokka:Vuonna 1938 kuolleet
Taranton maakunta

Taranton maakunta () on yksi Italian maakunnista. Se sijaitsee Apulian alueella Italian eteläosissa. Taranton maakunnan pinta-ala on 2 437 km2 ja asukasluku vajaat 600 000\. Taranton maakunnassa on 29 kuntaa, pääkaupunki on Taranto. == Lähteet == == Aiheesta muualla == *Virallinen sivusto *
Vladimirs Petrovs

Vladimirs Petrovs (27. syyskuuta 1907, Riika, Liivinmaan kuvernementti, Venäjän keisarikunta – 26. elokuuta 1943, Kotlas, Venäjä) oli latvialainen shakinpelaaja. Petrovs edusti Latviaa seitsemissä shakkiolympialaisissa. Hän sai kisoista kaksi henkilökohtaista mitalia. Latvian venäläismiehityksen ja sitä seuranneen toisen maailmansodan saksalaisvalloituksen jälkeen Petrovs oli Venäjällä ja joutui rangaistusleirille, jossa kuoli keuhkokuumeeseen 1943. Hänet rehabilitoitiin vasta 1989. ==Aiheesta muualla== * Luokka:Latvialaiset shakinpelaajat Luokka:Vuonna 1907 syntyneet Luokka:Vuonna 1943 kuolleet
Lucian Pulvermacher

Lucian Pulvermacher (20. huhtikuuta 1918 – 30. marraskuuta 2009) oli yhdysvaltalainen vastapaavi. Hänen syntymänimensä oli Earl, mutta hän vaihtoi sen liityttyään vuonna 1942 kapusiineihin. Hän sai pappisvihkimyksensä 5. kesäkuuta 1946. Ennen vastapaaviutaan Pulvermacher teki lähetystyötä Japanissa ja Australiassa. Hän jätti kapusiinit ja kirkkonsa palatessaan Yhdysvaltoihin vuonna 1976. Hänestä tuli sedevakantisti, joka väitti Pyhän istuimen olleen todellisuudessa tyhjänä Pius XII:n kuolemasta saakka. Pulvermacher johti niin sanomaansa ”todellista katolista kirkkoa”, joka valitsi hänet paaviksi Pius XIII lokakuussa 1998. Luokka:Vastapaavit Luokka:Sedevakantismi Luokka:Yhdysvaltalaiset uskonnolliset johtajat Luokka:Vuonna 1918 syntyneet Luokka:Vuonna 2009 kuolleet
Suomirokkia (albumi)

Suomirokkia (20 kesäistä suomirockin klassikkoa) on samannimisen, Poko Rekordsin julkaiseman, kokoelmalevysarjan ensimmäinen osa. Se julkaistiin vuonna 1998. Albumi saavutti kultalevyn rajan vuonna 1998, ja platinalevyn rajan vuonna 2001. == Kappaleet == # Popeda: "Kuuma kesä" # Yö: "Tia-Maria" # Hassisen Kone: "Rappiolla" # Aknestik: "Suomirokkia" # J. Karjalainen ja Mustat lasit: "Doris" # Juliet Jonesin Sydän: "Miksi naiset aina rakastuvat renttuihin" # Eppu Normaali: "Nyt reppuni jupiset riimisi rupiset" # Ne Luumäet: "Onnellinen perhe" # Pate Mustajärvi: "Synnyimme lähtemään" # Nypykät: "Lastenlaulu" # Mikko Saarela & Organ: "Kundi meikkaa" # Sielun Veljet: "Peltirumpu" # Ilona: "Kesäpano" # Sanna ja Lapset: "Pieni murhapolttaja" # Belaboris: "Rakkauden jälkeen" # Teddy & The Tigers: "Dancing Shoes" # Kari Peitsamo Revival: "Rokaten ympäri maailman" # Moogetmoogs: "Kolmen minuutin muna" # Martiz: "Hietaniemi biitsi" # Poverty Stinks: "Summer Will Never End" == Katso myös == * Suomirokkia-sarjan muut julkaisut == Lähteet == Luokka:Vuoden 1998 albumit Luokka:Suomirokkia-sarjan albumit
La Spezian maakunta

La Spezian maakunta () on yksi Italian maakunnista. Se sijaitsee Ligurian alueella Italian pohjoisosassa. La Spezian maakunnan pinta-ala on 881 km² ja asukasluku noin 220 000\. Maakunta muodostuu 32 kunnasta, pääkaupunki on La Spezia. == Lähteet == == Aiheesta muualla == *Virallinen sivusto *
Shinobu Hashimoto

Shinobu Hashimoto (; 18. huhtikuuta 1918 – 19. heinäkuuta 2018 Tokio) oli japanilainen elokuvakäsikirjoittaja. Hän työskenteli lukuisissa elokuvissa, joiden joukossa ovat Akira Kurosawan ohjaamat Rashomon – paholaisen portti (1950), Ikiru – tuomittu (1952), Seitsemän samuraita (1954), Elän pelossa (1955), Kätketty linnake (1958) ja Pahat nukkuvat hyvin (1965).Shinobu Hashimoto, Screenwriter on Kurosawa's 'The Seven Samurai' and 'Rashomon,' Dies at 100, The Hollywood Reporter 19.7.2018 Hashimoto voitti menestyksekkään uransa aikana muun muassa viisi Blue Ribbon -palkintoa ja viisi Kinema Junpo -palkintoa. == Viitteet == == Aiheesta muualla == * * Shinobu Hashimoton muistokirjoitus Helsingin Sanomissa Luokka:Japanilaiset elokuvakäsikirjoittajat Luokka:Yli satavuotiaiksi eläneet japanilaiset Luokka:Vuonna 1918 syntyneet Luokka:Vuonna 2018 kuolleet
Suomirokkia II

Suomirokkia II (20 syksyistä suomirockin klassikkoa) on samannimisen, Poko Rekordsin julkaiseman, kokoelmalevysarjan toinen osa. Se julkaistiin ensimmäisen osan tavoin vuonna 1998. Albumi saavutti kultalevyn rajan vuonna 1999. == Kappaleet == # Juice Leskinen: "Syksyn sävel" – 3.30 # Ismo Alangon radio: "Lokaa ja kuita" – 3.37 # Tuomari Nurmio: "Valo yössä twist" – 1.42 # Costi: "Marraskuun poika" – 3.11 # Dingo: "Kunnian kentät" – 5.39 # Pate Mustajärvi: "Jukeboxin luona" – 3.54 # Pelle Miljoona Oy: "Juokse villi lapsi" – 4.32 # Eppu Normaali: "Lensin matalalla 2" – 4.04 # Leevi and the Leavings: "Mitä kuuluu, Marja-Leena?" – 3.42 # Don Huonot & Costi: "Kissaihmiset" – 4.43 # Toni: "Haaveilen" – 3.49 # Mistakes: "Pidä huolta" – 2.49 # Juliet Jonesin Sydän: "Kantri" – 3.01 # Yö: "Yötä vastaanottamaan" – 3.30 # J. Karjalainen ja Mustat lasit: "Merenneitoni ja minä" – 4.36 # Laiskat Auringossa: "Pölyä" – 4.05 # Popeda: "Sukset (vaikeata tämä hiihtäminen)" – 3.22 # Rauli Badding Somerjoki: "Paratiisi" – 2.38 # Limonadi Elohopea: "Vaahteran lehti" – 3.57 # Aknestik: "Yölaulu" – 2.44 == Katso myös == * Suomirokkia-sarjan muut julkaisut == Lähteet == Luokka:Vuoden 1998 albumit Luokka:Suomirokkia-sarjan albumit
Norman Gordon

Norman Gordon (6. elokuuta 1911 Boksburg, Transvaalin provinssiCricketNext.com – 2. syyskuuta 2014 Hillbrow, Johannesburg) oli eteläafrikkalainen kriketinpelaaja. Hän pelasi viidessä test matchissa vuosina 1938–1939. Gordon oli viimeisinä vuosinaan iäkkäin elossa ollut entinen test-kriketinpelaaja. == Lähteet == Luokka:Eteläafrikkalaiset kriketinpelaajat Luokka:Vuonna 1911 syntyneet Luokka:Vuonna 2014 kuolleet Luokka:Yli satavuotiaiksi eläneet eteläafrikkalaiset
Denis Begbie

Denis Warburton Begbie (12. joulukuuta 1914 - 10\. maaliskuuta 2009) oli eteläafrikkalainen kriketinpelaaja. Hän pelasi viidessä test matchissa vuosina 1948–1950. == Aiheesta muualla == * Cricinfo: Denis Begbie Luokka:Eteläafrikkalaiset kriketinpelaajat Luokka:Vuonna 1914 syntyneet Luokka:Vuonna 2009 kuolleet
Scovillen asteikko

Scovillen asteikkoa käytetään chilien tulisuuden mittaamiseen. Se on nimetty Wilbur Scovillen mukaan. Hän kehitti asteikon vuosina 1910–1912. Chilien tulisuuden aiheuttaa kapsaisiiniksi kutsuttu kemiallinen yhdiste. Testaaminen suoritetaan siten, että alkoholiin sekoitettua kapsaisiinia laimennetaan niin monta kertaa sokerivedellä, että testimaistajat eivät tunne maistamassaan laimennetussa seoksessa tulisuutta. Esimerkiksi Habanero-chilistä tehtyä uutetta, jonka tulisuusaste on noin 200 000, täytyy laimentaa alkuperäisen ainetilavuuden verran 200 000 kertaa ennen kuin tulisuutta ei ole enää havaittavissa. Asteikko alkaa nollasta (esim. paprika), ja korkein luotettavasti mitattu tulisuus on Trinidad Moruga Scorpion (Capsicum chinense), jonka mitattu arvo on 2 009 231 scovillea. Teollisesti on valmistettu lähes 16 000 000 yksikön ainetta, joka on jo puhdasta kapsaisiinia tai dihydrokapsaisiinia.Pirkanmaan Sanomat 23.8.2007 Puhtaita aineita ei tule nauttia sellaisenaan. Scovillen asteikon yksikön lyhenne on SHU (Scoville Heat Unit). Nykyisin Scovillen asteita voidaan määrittää myös korkean erotuskyvyn nestekromatografialla, jolla saadaan objektiivisempi tulos kuin perinteisellä menetelmällä. == Asteikko == Scovilleyksikköä Esimerkkejä 15 000 000 – 16 000 000 puhdas dihydrokapsaisiini ja kapsaisiini 8 600 000 – 9 100 000 useimmat kapsaisinoidiyhdisteet enimmillään 2 000 000 Moruga Scorpionhttp://www.telegraph.co.uk/news/newstopics/howaboutthat/9085820/Chile- experts-identify-Trinidad-Moruga-Scorpion-as-worlds-hottest.html, Carolina Reaper 500 000 – 5 300 000 voimankäyttövälineeksi tarkoitettu paprikasumutin 855 000 – 1 465 000 Naga Jolokia 350 000 – 580 000 Red Savina -habanerochili 100 000 – 350 000 tavallinen habanerochili 50 000 – 100 000 Byadgichili, pequinpippuri 30 000 – 50 000 Cayennepippuri, tabascochili 10 000 – 23 000 Aleppopippuri, Serranopippuri 3 500 – 8 000 Jalapeñopippuri, tabascokastike 1 000 – 2 500 Anaheimpippuri, poblanopippuri 100–900 Banaanipippuri, pimento 0 tavallinen paprika == Lähteet == Luokka:Chilipaprikat Luokka:Seulonnan keskeiset artikkelit Luokka:Asteikot
Gabrielle Carteris

Gabrielle Anne Carteris (s. 2. tammikuuta 1961 Scottsdale, Arizona) on yhdysvaltalainen näyttelijä, joka tuli tunnetuksi roolistaan Andrea Zuckermanina televisiosarjassa Beverly Hills 90210. Hän on naimisissa Charles Isaacsin kanssa vuodesta 1992 lähtien. Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1961 syntyneet Luokka:Elävät henkilöt
Alec Bedser

Alec Victor Bedser (4. heinäkuuta 1918 – 4. huhtikuuta 2010) oli englantilainen kriketinpelaaja. Hänen identtinen kaksosveljensä oli kriketinpelaaja Eric Bedser. Bedser oli toisen maailmansodan veteraani. Sodan jälkeen hän pelasi 51:ssä test matchissa aikavälillä 1946–1955. Bedser oli Wisdenin vuoden kriketinpelaaja 1947. Lopetettuaan ammattilaisena pelaamisen hän kuitenkin jatkoi elämäntyötään lajin parissa; hän oli muun muassa Surrey County Cricket Clubin puheenjohtajana vuonna 1987. Luokka:Englantilaiset kriketinpelaajat Luokka:Vuonna 1918 syntyneet Luokka:Vuonna 2010 kuolleet
Lindsay Tuckett

Lindsay Tuckett (6. helmikuuta 1919 – 5. syyskuuta 2016 BloemfonteinWorld's oldest surviving cricketer Lindsay Tuckett dies aged 97 Firstpost.com 6.9.2016. Viitattu 30.3.2018.) oli eteläafrikkalainen kriketinpelaaja, joka oli mukana yhdeksässä test matchissa vuosina 1947–1949. Myös hänen isänsä Len Tuckett ja setänsä Joe Cox pelasivat aikoinaan samaa lajia kansainvälisesti. ==Lähteet== Luokka:Eteläafrikkalaiset kriketinpelaajat Luokka:Vuonna 1919 syntyneet Luokka:Vuonna 2016 kuolleet
Daniel M. Buechlein

Daniel Mark Buechlein (20. huhtikuuta 1938 – 25. tammikuuta 2018) oli katolisen kirkon yhdysvaltalainen pappi. Hänet vihittiin papiksi 3. toukokuuta 1964 ja piispaksi 2. maaliskuuta 1987. Benediktiineihin kuuluva Buechlein toimi Memphisin hiippakunnan piispana Tennesseessä vuosina 1987–1992. Syyskuussa 1992 hänestä tuli Indianapolisin arkkipiispa. Tästä tehtävästä hän erosi syyskuussa 2011. == Lähteet == * Catholic-hierarchy.org: Archbishop Daniel Mark Buechlein, O.S.B. Luokka:Yhdysvaltalaiset katoliset arkkipiispat Luokka:Vuonna 1938 syntyneet Luokka:Vuonna 2018 kuolleet
Savonan maakunta

Savonan maakunta (, liguuriksi Pruvinsa de Sann-a) on maakunta Ligurian alueella Luoteis-Italiassa. Savonan maakunnan pinta-ala on 1 545 km2 ja asukasluku noin 280 000\. Maakunta muodostuu 69 kunnasta, ja sen pääkaupunki on Savona. == Lähteet == == Aiheesta muualla == *Virallinen sivusto *
Tsutomu Miyazaki

Tsutomu Miyazaki ( Miyazaki Tsutomu, 21. elokuuta 1962 – 17. kesäkuuta 2008) oli japanilainen sarjamurhaaja. Hänen uhrinsa olivat neljä 4–7-vuotiasta tyttöä, jotka hän surmasi vuosina 1988–1989. Miyazaki vainosi uhriensa perheitä. Hän jäi kiinni vuonna 1989, ja oikeudenkäynti alkoi vuonna 1990. Hänelle langetettu kuolemantuomio pysyi kaikissa oikeusasteissa. Miyazaki teloitettiin hirttämällä kesäkuussa 2008. Hänen on väitetty saaneen vaikutteita rikoksiinsa Guinea Pig -elokuvista. Luokka:Japanilaiset sarjamurhaajat Luokka:Japanilaiset teloitetut Luokka:Vuonna 1962 syntyneet Luokka:Vuonna 2008 kuolleet
Suomirokkia 3

Suomirokkia 3 (42 laulua rakkaudesta) on samannimisen, Poko Rekordsin julkaiseman, kokoelmalevysarjan kolmas osa. Se julkaistiin vuonna 1999. Albumi saavutti kultarajan vuonna 1999, platinarajan vuonna 1999 ja tuplaplatinarajan 2004. == Kappaleet == CD 1 # Popeda: ”Tahdotko mut tosiaan” # Dingo: ”Sinä ja minä” # Ultra Bra: ”Sinä lähdit pois” # Yö: ”Laulu rakkaudelle” # Pelle Miljoona & 1980: ”Tahdon rakastella sinua” # Nylon Beat: ”Rakastuin mä looseriin” # J. Karjalainen: ”Hän” # Juliet Jonesin Sydän: ”Rakkauslaulu” # Topi Sorsakoski & Agents: ”Maailma ilman rakkautta” # Leevi and the Leavings: ”Itkisitkö onnesta” # Aknestik: ”Maailma on naisia puolillaan” # Korroosio: ”Hei hei hei” # Mamba: ”Mitä yhdestä särkyneestä sydämestä” # Jussi Hakulinen & Yö: ”Päivänsäde ja menninkäinen” # Tuomari Nurmio: ”Ramona” # Dave Lindholm: ”Sitähän se kaikki on” # Hurriganes: ”My Only One” # Wolde Valdemar Punnala: ”Naulaan ja naputan” # Kari Peitsamo: ”Kauppaopiston naiset” # Costi: ”Jos arvostat mua” # BeeBee: ”Yö on kylmä” CD 2 # SIG: ”Vuosisadan rakkaustarina” # Eppu Normaali: ”Tahroja paperilla” # Sielun Veljet: ”Rakkaudesta” # CMX: ”Pelasta maailma” # Pate Mustajärvi & Saara Soisalo: ”Hei Paula” # Tarharyhmä: ”Rakkauslaulu” # Miljoonasade: ”Tulkoon rakkaus” # Kauko Röyhkä: ”Lauralle” # Broadcast: ”You Break my Heart” # Martti Syrjä: ”Uusi tyttö koulussani” # Rauli Badding Somerjoki: ”Nuori rakkaus” # Ne Luumäet: ”Mut mut jätettiin” # Pojat: ”Mari on förbi” # Ilona: ”Pojat” # Moogetmoogs: ”Klu klu (mua rakastatko?)” # 4R: ”Loving the Alien” # James The Beaver: ”One And Only Life” # Juice Leskinen: ”Kaksoiselämää” # Pääesiintyjät: ”Sua aattelen” # Zero Nine: ”Angel” # Ismo Alanko: ”Kun rakkaus on rikki” == Katso myös == * Suomirokkia- sarjan muut julkaisut == Lähteet == Luokka:Vuoden 1999 albumit Luokka:Suomirokkia-sarjan albumit
Tulostettava elektroniikka

Tulostettava elektroniikka on sähkömagneettisesti, optisesti ja elektromekaanisesti toiminnallisten rakenteiden muodostamista tulostus- ja painoteknisillä menetelmillä. Tulostettavasta elektroniikasta käytetään myös termiä painettava elektroniikka, jolloin viitataan painoteknisiin menetelmiin joilla painolevy tai painolevyssä oleva muste-materiaali koskettaa ja tarttuu alustaan vettymisilmiön seurauksena. Puhuttaessa tulostusteknologioista joissa materiaali saadaan siirrettyä pintaa koskettamatta alustalle, esimerkiksi mustesuihku, käytetään termiä tulostettava elektroniikka. Tulostettava elektroniikka yhdistää laaja-alaisesti osaamista usealta liiketoiminta- alueelta kuten kemia-, elektroniikka-, ja tulostus-, ja tulostuslaiteteollisuudesta. Johtuen tulostettavan elektroniikan valmistusprosessien erilaisuudesta verrattuna perinteisiin elektroniikan valmistusprosesseihin odotetaan sen muuttavan elektroniikkatuotteen suunnittelu-, valmistus- ja arvoketjua. Sähköisesti toiminnallisia, yleisemmin nestemäisiä materiaaleja, on saatavilla laaja kirjo sähköisesti johtavien, eristävien, puolijohtavien, optisten ja sensorirakenteiden luomiseen. Tulostettavassa elektroniikassa pääasiallisena materiaalin prosessointimuotona ovat erilaiset pintakäsittely-, sekä materiaalia lisäävät tulostus-, kuivatus-, kovetus- ja sintrausprosessit. Tulostettavassa elektroniikassa käytettävät tulostettavat materiaalit koostuvat toiminallisesta osasta, sekä prosessin aikana poistuvista aineosista. Esimerkiksi sähköisesti johtavan rakenteen muodostamiseen käytettävät musteet voivat sisältää pieniä metallisia nanopartikkeleita, niiden ympärille kiinnitettyjä ennenaikaiselta yhteensulautumiselta suojaavia aineosia, sekä liuottimia. Sintrausprosesseissa näistä metallinanopartikkeleista muodostuu yhtenäisiä metallikerroksia sekä metallinanopartikkeleita suojaavat aineosat joko poistuvat tai muodostavat muita toiminnallisia ominaisuuksia. Poistuvia aineosia ovat myös painonesteissä käytettävät liuottimet. ==Aiheesta muualla== *Transistoreja kotitulostimella Yle.fi Oulu 4.12.2009. Luokka:Elektroniikka
Foggian maakunta

Foggian maakunta () on yksi Italian maakunnista. Se sijaitsee Apulian alueella Italian eteläosissa. Foggian maakunnan pinta-ala on 7 190 km2 ja asukasluku runsaat 600 000\. Maakunnan pääkaupunki on Foggia. Vuonna 2009 Foggian maakunnasta liitettiin kolme kaakkoisinta kuntaa uuteen Barletta-Andria-Tranin maakuntaan. Foggian maakuntaan jäi 61 kuntaa. Foggian kaupungin ympäristö on pöytämäinen tasanko, joka on tärkeää maatalousaluetta. Italian "saappaan kannus" on Garganon vuoristoinen ja metsän peittämä niemimaa.Italy World Club Metsäalueella on kansallispuisto Locali d'Autore == Lähteet == == Aiheesta muualla == *Virallinen sivusto *
Favrskovin kunta

Favrskov on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 48 415 asukasta, ja sen pinta-ala oli 540,3 neliökilometriä. Kunnan keskustaajama on nimeltään Hinnerup. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Hadstenin, Hammelin, Hinnerupin ja Hvorslevin kunnat sekä eteläinen osa entisestä Langån kunnasta yhdistyivät. ==Lähteet== ==Aiheesta muualla== * Favrskovin kunnan kotisivut Luokka:Keski-Jyllannin kunnat
Venus (täsmennyssivu)

__NOTOC__ Venus on roomalainen rakkauden jumalatar ja kreikkalaisten Afroditen vastine. Venuksen mukaan on nimetty lukuisia asioita. Venus voi viitata esimerkiksi seuraaviin asioihin: == Luonnontiede == * Venus, aurinkokunnan toinen planeetta Auringosta lukien on nimetty roomalaisen jumalattaren mukaan * Venus, simpukoiden suku ==Paikannimet== * Venus (Texas), kaupunki Yhdysvalloissa * Venus (Florida), kylä Yhdysvalloissa * Venus (Romania), lomakohde Romaniassa, Mustanmeren rannalla ==Kuvataide== * Venusveistos, yleistermi kivikauden aikaisille naishahmoja kuvaaville patsaille * Venus peilin edessä, espanjalaisen Diego Velázquezin maalaus * Venuksen syntymä, italialaisen Sandro Botticellin maalaus * Venus ja Mars, myös Botticellin maalaus * Milon Venus, eräs tunnetuimmista kreikkalaisista veistoksista ==Kirjallisuus== * Venus-sarja, Edgar Rice Burroughsin viiden romaanin tieteissarja == Televisio ja elokuvat == * Venus, vuonna 2006 valmistunut brittiläinen elokuva * FC Venus, vuonna 2005 valmistunut suomalainen elokuva * FC Venus – Made in Germany, edellisestä vuonna 2006 tehty saksalainen versio * Venus on vaiti, itäsaksalais-puolalainen elokuva vuodelta 1960 ==Musiikki== * Venus, rauhan tuoja, osa Gustav Holstin orkesterisarjasta Planeetat * Venus, Shocking Blue -yhtyeen kappale vuodelta 1969 * Venus, Frankie Avalonin kappale vuodelta 1959 == Teatteri == * Teatteri Venus, helsinkiläinen teatterikollektiivi ==Urheilu== * ASC Venus Bucureşti, 1915–1949 toiminut bukarestilainen jalkapallojoukkue ==Sotahistoria== * Operaatio Venus, sotilasoperaatioita toisessa maailmansodassa ==Tekniikka== * Venus Engine, Panasonicin digikameroissa käytetty kuvankäsittelytekniikka == Viestintä == * Venus-symboli, ♀ ==Alukset== * Vénus (1794), Ranskan laivaston korvetti, laskettu vesille 1794. * Vénus (1808), Ranskan laivaston fregatti, laskettu vesille 1806. * MV Venus, hollantilainen rannikkoalus, laskettu vesille 1939. * USS Venus, Yhdysvaltojen laivaston rahtialus * SS Venus, risteilyalus * Venus (1783), Ruotsin laivaston fregatti, laskettu vesille 1783. ;Britannian kuninkaallinen laivasto * HMS Venus (1758), 36-tykkinen viidennen luokan alus * HMS Venus (1807), 36-tykkinen viidennen luokan alus * HMS Venus (1809), 46-tykkinen viidennen luokan alus * HMS Venus (1895), Eclipse-luokan panssarikansiristeilijä * HMS Venus (R50), V-luokan hävittäjä ==Henkilöt== * Venus Terzo, kanadalainen näyttelijä * Venus Williams, yhdysvaltalainen tennisammattilainen * Angelica "Venus" Costello, yhdysvaltalainen pornonäyttelijä ja -malli * Saartjie Baartman, hottentotti-Venukseksi kutsuttu khoikhoi-nainen, joka tuotiin Eurooppaan näytteille 1800-luvulla ==Kuvitteelliset hahmot== * Sailor Venus, hahmo Sailor Moon -mangassa ja sen pohjalta tehdyssä animessasarjassa * Venus, Marvel Comicsin maailmassa esiintyvä sarjakuvahahmo * Venus de Milo, Ninja Turtles: The Next Mutation -animaatiosarjassa esiintynyt viides Turtles-sankari * Venus A, naismecha Great Mazinger -mangassa ja animessa
Käyttövoimavero

Käyttövoimavero on ajoneuvoverolain perusteella perittävän ajoneuvoveron osa, joka peritään niiltä, jotka eivät käytä ajoneuvonsa polttoaineena bensiiniä. Käyttövoimaverosta käytetään puhekielessä usein nimitystä dieselvero, koska käyttövoimamaksua suorittavat useimmiten ne, joilla on dieselkäyttöinen henkilöauto, pakettiauto tai kuorma-auto. Linja-autoista, diplomaattiautoista, museorekisteröidyistä ajoneuvoista, pelastus- ja sairasautoista sekä puolustusvoimien ja valtion kokonaan omistamista ajoneuvoista ei tarvitse maksaa ajoneuvoveroa eikä siksi myöskään käyttövoimaveroa. Käyttövoimaveroa kerätään kuitenkin myös muuta käyttövoimaa kuin dieselmoottoria liikenteessä käyttävistä ajoneuvoista. Tällaisia ovat muun muassa kaasu- ja vetykäyttöiset autot, sähköautot ja kaikki ne, joiden osalle ei tule bensiinin kaltaista valmisteverotusta liikennemenojen lisärasitukseksi. Veron määrään vaikuttavat ajoneuvon tyyppi ja kokonaismassa. Esimerkiksi vuonna 2013 käyttövoimavero henkilöautolle, jonka kokonaismassa on 1800 kg on runsaat 361 euroa. Saman painoiselle pakettiautolle vero on noin 59 euroa. Kaasukäyttöisten henkilöautojen käyttövoimavero on lähtökohtaisesti 3,1 senttiä päivässä jokaiselta kokonaismassan alkavalta 100 kilogrammalta. Keskikokoisella kaasuautolla käyttövoimavero on noin 200 euroa vuodessa. Vastaavalla diesel- ajoneuvolla vero on noin 360 euroa vuodessa. Käyttövoima snt/pv/alkava 100 kg Maa- ja biokaasu 3,1 Sähkö 1,5 Sähkö ja bensiini 0,5 Sähkö ja diesel 4,9 Diesel 5,5 *Käyttövoimavero kaasukäyttöisille pakettiautoille 0,9 snt/pv/alkava 100 kg ==Poliittinen keskustelu== Koska diesel-polttoaineen hinta 2008 on noussut öljyn hinnannousun vuoksi huomattavasti, ovat jotkut kuorma-autoilijat vaatineet kompensaatiota polttoaineen hinnannousulle käyttövoimaveron laskemisella tai poistamisella raskaalta liikenteeltä. Muun muassa Vihreä liitto on kannattanut käyttövoimaveron poistamista. Käyttövoimaveron keventämistä kuorma-autoliikenteen osalta Euroopan unionin verotuksen alarajalle on esittänyt entinen elinkeinoministeri Mauri Pekkarinen (kesk.). Entisen valtiovarainministerin Jyrki Kataisen (kok.) mukaan käyttövoimaveron keventäminen ei tule kysymykseen. Ennen eduskuntavaaleja 2007 Katainen kuitenkin esitti käyttövoimaveron poistamista kokonaan. Keskustelua käytiin myös vuonna 2018.Analyysi: Tajuavatko dieselveron poistamista vaativat, että verosta luopuminen nostaisi dieselin litrahintaa 26 senttiä? Yle, 2018 ==Lähteet== == Aiheesta muualla == * Liikenteen turvallisuusviraston ajoneuvoverolaskuri Luokka:Liikenne Luokka:Verotus Suomessa
Mattilanpelto

Mattilanpelto eli Mattila on Jyväskylän kaupunginosa. Siihen kuuluvia pienalueita ovat Seminaarinmäki, Mattilanniemi ja Mattilanpelto. Mattila on tarkkaan ottaen tilastollinen alue, jonka rajat ovat suunnilleen samat kuin Mattilanpellon kaupunginosan. Asukasluku oli 1 280 vuoden 2020 lopussa.Jyväskylän väestö pienalueittain. Jyväskylän kaupunki. Viitattu 2.1.2022. Seminaarimäki on Jyväskylän yliopiston pääkampus, jossa sijaitsevat muun muassa yliopiston vanhimmat rakennukset 1800-luvulta, yliopiston päärakennus, hallintorakennus ja kirjasto. Seminaarinmäellä sijaitsee Jyväskylän uimahalli ja vesiliikuntakeskus AaltoAlvari. ==Mattilanpellon pienalue== Mattilanpellon pienalue on Mattilanpellon kaupunginosan osa, jonka asuinrakennuskanta koostuu sekä kerros- että omakotitaloista. Se sijaitsee noin kilometrin päässä kaupungin ydinkeskustasta. Sen omakotitaloalue on yksi kaupunginarkkitehti Matti Hämäläisen 1940-luvulla suunnittelemista Jyväskylän jälleenrakennuskauden asuinalueista. Mattilan talon pelloille vuonna 1946 kaavoitettu alue syntyi helpottamaan sodan jälkeistä asuntopulaa ja se oli jatkoa Hämäläisen 1940 aloittamalle kaupungin uusien omakotialueiden kaavoitukselle. Keskellä aluetta on puisto, joka muodostaa alueen keskustaa jäsentävän aukion. Länsi-Päijänteentie erottaa Mattilanpellon Kukkumäestä, jossa myös on saman aikakauden omakotiasutusta.Keski-Suomen museo: Mattilanpellon omakotialue Viitattu 16.11.2013 ==Älylä== Seminaarinmäellä on myös vanhoja puutaloja. Puutaloaluetta kutsutaan nimellä Älylä. Monet sen taloista ovat yliopiston opettajien 1930-luvulla rakennuttamia. Nimen kerrotaan olevan rehtori Kaarle Oksalan keksimä. Alueen ensimmäinen rakennus on 1904 valmistunut Karpion talo, jonka Lars Sonck piirsi 1903 ystävälleen maanmittausinsinööri Johan Spetsille (myöhemmin Janne Karpio) häälahjaksi. Wivi Lönn muokkasi rakennuksen julkisivua myöhemmin ja 1925 Alvar Aalto teki ulkorakennuksen korjauspiirustukset. Janne Karpion jälkeen talossa asui poliisimestari Ilmari Karpio perheineen. Vuonna 1995 rakennus remontoitiin kaupunginjohtajan virka-asunnoksi ja edustustilaksi. 2017 siihen siirtyi ravintola Teeleidi. ==Mattilanniemi== Mattilanniemi on Jyväsjärven niemi, ja siellä sijaitsee uimaranta sekä Jyväskylän yliopiston rakennuksia, muun muassa informaatioteknologian tiedekunnan rakennus Agora. Alueella on kaksi sisäilmaongelmien vuoksi käytöstä poistettua yliopiston rakennusta, joiden purkamista on suunniteltu. Purkamista on myös vastustettu. Mattilanniemessä on entinen Nokia Oyj:n paikallinen yksikkö (vuoteen 2009). Nykyisin tiloissa on muiden muassa Tieto Oyj:n toimintaa. ==Kuvia== ==Lähteet== ==Aiheesta muualla== * Tietoa Jyväskylästä: Jyväskylän kävelykierrokset - Älylän reitti * Museovirasto: Älylän ja Seminaarinmäen asuinalueet * Jyväskylän yliopiston informaatioteknologian tiedekunta * Luokka:Jyväskylän lähiöt
Ringkøbing-Skjernin kunta

Ringkøbing-Skjern on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 56 460 asukasta, ja sen pinta-ala oli 1 470,7 neliökilometriä. Kunnan keskustaajama on nimeltään Ringkøbing. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Egvadin, Holmslandin, Ringkøbingin, Skjernin ja Videbækin kunnat yhdistyivät. ==Lähteet== ==Aiheesta muualla== * Ringkøbing-Skjernin kunnan kotisivut *
Cabela’s Big Game Hunter

Cabela’s Big Game Hunter on HeadGames Publishingin luoma metsästys- tietokonepeli ja samannimisen pelisarjan ensimmäinen osa. Peli julkaistiin vuonna 1998. == Aiheesta muualla == * Peli MobyGames-sivustolla. Luokka:Vuoden 1998 videopelit
Marton Csokas

Marton Csokas (s. 30. kesäkuuta 1966) on uusiseelantilainen näyttelijä. Hän esiintyi Boriaksen sivuroolissa televisiosarjassa Xena vuosina 1997–2001 sekä Celebornin roolissa elokuvissa Taru sormusten herrasta: Sormuksen ritarit (2001) ja Taru sormusten herrasta: Kuninkaan paluu (2003). Csokas on esiintynyt myös muissa menestyselokuvissa, kuten Guy de Lusignanina Kingdom of Heavenissa (2005) ja Yorgina elokuvassa xXx. Csokas seurusteli Eva Greenin kanssa vuosina 2005–2009. == Perhetausta == Csokasin äiti on uusiseelantilainen sairaanhoitaja ja hänen isänsä on unkarilaissyntyinen insinööri, joka muutti Uuteen-Seelantiin 1950-luvulla. Csokasilla on myös Unkarin kansalaisuus. == Lähteet == == Aiheesta muualla == * * * Luokka:Uusiseelantilaiset näyttelijät Luokka:Vuonna 1966 syntyneet Luokka:Elävät henkilöt
Dana Reeve

Dana Reeve (o.s. Morosini, 17. maaliskuuta 1961 Teaneck, New Jersey – 6. maaliskuuta 2006 New York) oli yhdysvaltalainen näyttelijä ja laulaja. Dana Reed näytteli Broadwaylla ja Off Broadwaylla Public Theaterissa, Manhattan Theater Clubissa ja Ensemble Studio Theaterissa sekä alueteattereissa. Hän näytteli myös muun muassa televisiosarjoissa Kova laki, Kylmä rinki ja All My Children. New York Times. Viitattu 22.7.2018 Dana Reeve oli näyttelijä Christopher Reeven puoliso. Pari meni naimisiin vuonna 1992. Christopher Reeven halvaannuttua ratsastusonnettomuudessa vuonna 1995 he alkoivat aktiivisesti työskennellä American Paralysis Association -yhdistyksen kanssa. Vuonna 1999 yhdistys fuusioitui Christopher Reeve Foundation -säätiöön, jonka Reevet olivat aiemmin perustaneet. Vuonna 2007 säätiö nimettiin Christopher & Dana Reeve Foundationiksi.https://www.britannica.com/topic/Christopher-and- Dana-Reeve-Foundation Dana Reeve oli tupakoimaton, mutta sairastui kymmenen kuukautta Christopher Reeven kuoleman jälkeen keuhkosyöpään, johon hän kuoli 44 vuoden iässä. Dana ja Christopher Reeve saivat yhden lapsen, 7. kesäkuuta 1992 syntyneen Will-pojan. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vammaisaktivistit Luokka:Vuonna 1961 syntyneet Luokka:Vuonna 2006 kuolleet
Jean Richard

Jean Richard (18. huhtikuuta 1921 – 12. joulukuuta 2001) oli ranskalainen näyttelijä. Hän tuli tunnetuksi pitkäaikaisesta televisioroolistaan Maigretina. Hän kuitenkin esiintyi uransa varrella myös lukuisissa Maigretiin liittymättömissä elokuvissa. == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1921 syntyneet Luokka:Vuonna 2001 kuolleet
Kalaravintolat

Kalaravintolat on Delifoxin olutravintolaketju, jonka jokainen ravintola on nimetty kalan mukaan. Ketjun kaikki kuusi ravintolaa sijaitsevat Helsingissä. Ennen myös Kirkkonummella oli ketjuun kuulunut ravintola, Kultainen Kuha ja Oulunkylässä Maltainen Monni. Uusin ravintoloista, Leijuva Lahna, avattiin talvella 2013. ==Ravintolat== * Vastarannan Kiiski, Etu-Töölö (Helsinki) * Punavuoren Ahven, Punavuori (Helsinki) * Kaunis Kampela, Lauttasaari (Helsinki) * Hilpeä Hauki, Kallio (Helsinki) * Janoinen Lohi, Taka-Töölö (Helsinki) * Leijuva Lahna, Kamppi (Helsinki) ==Aiheesta muualla== *Kalaravintoloiden kotisivut Luokka:Ravintolat Helsingissä
Miriam Margolyes

Miriam Margolyes, OBE (s. 18. toukokuuta 1941 Oxford, Englanti), on englantilainen näyttelijä, joka tunnetaan erityisesti monista sivurooleistaan menestyneissä elokuvissa. Hän voitti vuonna 1994 myös parhaan naissivuosan esittäjän BAFTA-palkinnon Mrs. Mingottin roolistaan elokuvassa Viattomuuden aika. Margolyes on myös esittänyt sivurooleja monissa televisiosarjoissa, kuten Blackadderissa, sekä lainannut ääntään piirroselokuviin. Hän näytteli myös Harry Potter -elokuvissa yrttitiedonopettajaa Pomona Versoa. Hän ei erityisemmin pitänyt näistä elokuvista ja sanoo, ettei ole lukenut kirjoja, mutta elokuvat tekivät hänestä kuuluisan aivan uusien ihmisten silmissä. Australialaisessa menestyssarjassa Neiti Fisherin etsivätoimisto Margolyes näytteli päähahmo Neiti Fisherin tätiä Prudenceä. == Lähteet == ==Aiheesta muualla== * Voice Chasers Luokka:Vuonna 1941 syntyneet Luokka:Elävät henkilöt Luokka:Englantilaiset näyttelijät
Hancock

Hancock voi tarkoittaa: *Hancock, vuoden 2008 elokuvaa *Hancock's Half Hour, brittiläinen komediasarja 1954-1961. *USS Hancock (CV-19), Yhdysvaltain laivaston lentotukialus *Hancock-museo, luonnontieteellinen museo Newcastle upon Tynessä, Englannissa ;Paikannimiä: *Hancock, Iowa *Hancock, Maine *Hancock, Maryland *Hancock, Massachusetts *Hancock, Michigan *Hancock, Minnesota *Hancock, New Hampshire *Hancock, New York *Hancock, Vermont *Hancock, Wisconsin *Hancock Wisconsin *Hancock Township, Michigan *Hancock Township, Minnesota *Hancockin piirikunta (), useita piirikuntia Yhdysvalloissa ;Ihmisiä: *Gunborg Hancock (1912–2024), pitkäikäinen suomenruotsalainen *Herbie Hancock (s. 1940), yhdysvaltalainen jazzpianisti *John Hancock (1737–1793), yhdysvaltalainen poliitikko *John Lee Hancock (s. 1956), yhdysvaltalainen käsikirjoittaja, ohjaaja ja tuottaja *Matt Hancock (s. 1978), brittiläinen konservatiivipuolueen poliitikko *Quinn Hancock (s. 1977), kanadalainen jääkiekkoilija *Tony Hancock (1924–1968), brittiläinen radio- ja televisiokoomikko *Vincent Hancock (s. 1989), yhdysvaltalainen skeet-ampuja ja olympiavoittaja *Winfield Scott Hancock (1824–1886), yhdysvaltalainen kenraali ja presidenttiehdokas.
Anita Bryant

Anita Jane Bryant (25. maaliskuuta 1940 Barnsdall, Oklahoma – 16. joulukuuta 2024 Edmond, Oklahoma) oli yhdysvaltalainen laulaja. Hän oli teini-iässään missi; hän voitti Miss Oklahoma -kilpailun 1958 ja pääsi Miss Americassa toiseksi perintöprinsessaksi. Muusikkona Bryant tuli alun perin tunnetuksi pophiteistään ”Till There Was You” (1959), ”Paper Roses” (1960) ja ”In My Little Corner of the World” (1960). Myöhemmin hän sai ristiriitaista huomiota homojen oikeuksien vastaisena aktivistina. Hänet kakutettiinkin suorassa lähetyksessä 1977. Vuonna 1978 countrylaulaja David Allan Coe julkaisi albumillaan Nothing Sacred kappaleen ”Fuck Anita Bryant”. Freud Marx Engels & Jung -yhtye levytti myöhemmin saman kappaleen suomeksi nimellä ”Asseri” vuonna 1987 julkaistulla useiden esiintyjien kokooma-albumilla Paljaat uneksijat. Suomenkielisen kappaleen sanoituksessa viitataan suomalaiseen kansanedustaja Asser Stenbäckiin, joka 1970–1980-luvuilla tuli Suomessa tunnetuksi homoseksuaalisuutta vastustavan eheysliikkeen puolestapuhujana. Bryant kuului konservatiivisiin etelän baptisteihin. == Albumit == * Anita Bryant (1959) * Hear Anita Bryant in Your Home Tonight (1960) * In My Little Corner of the World (1961) * Kiss Sweeter Than Wine (1961) * Abiding Love (1962) * In a Velvet Mood (1962) * The ABC Stories of Jesus (1962) * The Country's Best (1963) * Anita Bryant's Greatest Hits (1963) * The World of Lonely People (1964) * The Best of Johnny Desmond & Anita Bryant at Jubilee 1964 (1964) * I Believe (1965) * Mine Eyes Have Seen the Glory (1966) * Do You Hear What I Hear?: Christmas with Anita Bryant (1967) * Anita Bryant (1968) * How Great Thou Art (1968) * In Remembrance of You (1968) * Little Things Mean a Lot (1969) * World Without Love (1970) * Abide with Me (1970) * Naturally (1972) * The Miracle of Christmas (1972) * Sweet Hour of Prayer (1973) * Battle Hymn of the Repulic (1973) * Old Fashioned Prayin' (1975) * Anita Bryant's All-Time Favorite Hymns (1975) * Anita with Love (1985) == Lähteet == Luokka:Yhdysvaltalaiset laulajat Luokka:Yhdysvaltalaiset missit Luokka:Vuonna 1940 syntyneet Luokka:Vuonna 2024 kuolleet
Jammerbugtin kunta

Jammerbugt on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 38 397 asukasta, ja sen pinta-ala oli 864,1 neliökilometriä. Kunnan keskustaajama on nimeltään Aabybro. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Brovstin, Fjerritslevin, Pandrupin ja Aabybron kunnat yhdistyivät. ==Lähteet== ==Aiheesta muualla== * Jammerbugtin kunnan kotisivut *
Black Disciples

Black Disciples (usein lyhennetty BDN tai BDN III) on suuri afroamerikkalainen katujengi Chicagossa, Illinoisissa. Jengi on erittäin väkivaltainen ja ottaa osaa huumeiden kuljetukseen. On arvioitu, että jengissä on reilut 6000 jäsentä. ==Jengin symbolit ja viholliset== Jengin symboleihin kuuluu roomalainen numero kolme (III), joka edustaa "mieltä, ruumista ja sielua" ja se liitetään yleensä lyhenteen BDN perään. Sen tunnusvärit ovat sininen, punainen ja musta. Black Disciples on osa Folk Nationia, mutta jengillä on sotia toisten Folk jengien, kuten Gangster Disciplesin kanssa. Black Disciplesillä on ollut myös pitkä sota Black P. Stonesin kanssa. ==Historia ja järjestöllinen rakenne== Alkuperäinen Black Gangster Disciples jakautui Black Disciplesiksi ja Gangster Disciplesiksi. Kaikki alkoi ”King Davidin” kuoltua vuonna 1974 ja uusi kattojärjestö, nimeltään Black Gangster Disciple Nation (BGDN), syntyi. 1980-luvun puolivälissä jengit erosivat Black Gangster Disciplesistä. Jengien alkuperät ovat kuitenkin Devil’s Disciples -katujengistä 1960-luvulta. 1990-luvun puolivälissä Black Disciples tuli tunnetuksi jenginä, johon Robert "Yummy" Sandifer kuului ja joka sittemmin teloitti Sandiferin hänen ollessaan vain 11-vuotias. Vuonna 2004 oli arviolta 300 ryhmää Black Disciple -jengejä Chicagon alueella. Jokaisessa ryhmässä on 30-40 jäsentä ja jokaisella on samanlainen rakenne, kuten arvojärjestys. Jokaisessa "setissä" alin arvo on "soldier" (sotilas) tai "representative" (edustaja, asiamies). Johtoportaassa on aina samat arvot: Minister, Assistant Co-Minister, ja Demetrius. Perusjäsenistä seuraava on First Demetrius. Sen jälkeen tulee Assistant Co-Minister ja vielä korkeampiarvoinen on Minister. Viimeinen tunnettu suuri pomo jengissä on King Shorty (Jerome Freeman), tunnetaan myös nimellä "crowned king". Hän on sittemmin poistunut virastaan.Gang Threat Analysis: The Black Disciples by George Knox, Ph.D. Vuonna 2000 Jerome Freemanin varamies Marvell Thompson (King Vel) perusti Blue Fin Black Disciplesin. Hän liitti Blue Finsin People Nationiin ja jopa otti käyttöön islamilaisia symboleita ja uskoja, joita muutamat People Nation jengit käyttivät. Blue Fins on myös hyväksynyt People Nationin sääntöjä ja sillä on vahvat suhteet perinteisten vihollisten, Black P. Stonesin ja Mickey Cobrasin kanssa. Uskotaan, että Blue Fins itse asiassa aiheutti Jerome Freemanin eroamisen. Yksi syy Blue Finsin muodostumiselle on huonot suhteet muihin Folk Nation jengeihin. Nykyään, kun King Vel on Black Disciplesin ylin johtaja Freemanin jäätyä pois, alkuperäiset Folk Nationin Black Disciplesit ajattele häntä johtajaksi, eivätkä päästä häntä perinteisiin Black Disciplesin tukikohtiin. ==Lähteet== * Chicagogangs.org - Black Disciples (kaapattu) * Chicagogangs.org - Blue Fin Black Disciples ===Viitteet=== Luokka:Afroamerikkalaiset katujengit Luokka:Folk Nation Luokka:Chicago
Steve Christian

Steven ”Steve” Raymond Christian (s. 26. kesäkuuta 1951) oli Pitcairnin pormestari vuosina 1999–2004. Hän joutui vuonna 2004 kuuden muun pitcairnilaismiehen kanssa syytteisiin naisiin ja lapsiin kohdistetuista pitkään jatkuneista seksuaalirikoksista. Christian tuomittiin viidestä raiskauksesta. Christian on HMS Bountyn kapinaa vuonna 1789 johtaneen Fletcher Christianin jälkeläinen. Christianin sisko Brenda nousi vuonna 2004 siirtymäkauden pormestariksi, kunnes viran otti täyttääkseen Jay Warren. == Lähteet == Luokka:Pitcairnilaiset henkilöt Luokka:Seksuaalirikoksista tuomitut henkilöt Luokka:Vuonna 1951 syntyneet Luokka:Elävät henkilöt
Tiranan piirikunta

Tiranan piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Tiranan prefektuuriin, joka vastaa nykyistä Tiranan maakuntaa. Piirikunnan pinta-ala oli 1 193 neliökilometriä ja vuoden 2001 väestönlaskennassa siellä oli 523 150 asukasta. Piirikuntaan kuuluivat seuraavat kunnat: Kamëz, Tirana ja Vorë. Pääkaupunkina toimi Tirana. == Lähteet == Luokka:Albanian piirikunnat
Crush, Kill, Destroy

Crush, Kill, Destroy on brasilialaisen metalliyhtyeen Sarcófagon ensimmäinen EP. Se julkaistiin vuonna 1992 12" EP:nä ja se ilmestyi vain Brasiliassa. Kaksi albumin viimeistä kappaletta oli ilmestynyt edellisenä vuonna The Laws of Scourge -albumilla, mutta myös EP:n kaksi uutta raitaa julkaistiin myöhemmin bonuskappaleina Laws of Scourgen CD-painoksella. == Kappaleet == # "Crush, Kill, Destroy" – 05:30 # "Little Julie" – 04:41 # "Midnight Queen" – 06:20 # "Secrets Of A Window" – 06:45 Kaksi viimeistä kappaletta on remasteroitu EP:tä varten. == Kokoonpano == * Wagner Lamounier – laulu, kitara * Gerald Minelli – basso * Fabio Jhasko – kitara * Lucio Olliver – rummut == Lähteet == * Encyclopaedia Metallum: Sarcófago - Crush, Kill, Destroy Luokka:Vuoden 1992 EP:t Luokka:Sarcófagon albumit
Rebildin kunta

Rebild on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 30 208 asukasta, ja sen pinta-ala oli 621,3 neliökilometriä. Kunnan keskustaajama on nimeltään Støvring. Kunta syntyi 1. tammikuuta 2007 Tanskan kuntauudistuksen seurauksena, kun aiemmat Nøragerin, Skørpingin ja Støvringin kunnat yhdistyivät. ==Lähteet== ==Aiheesta muualla== * Rebildin kunnan kotisivut Luokka:Pohjois-Jyllannin kunnat